
ДО 
ДОБРИЧКИ ОБЩИНСКИ СЪВЕТ



                                                    ДОКЛАДНА  ЗАПИСКА
                                                                          ОТ
                                              СОНЯ  ИВАНОВА  ГЕОРГИЕВА
                                                       Кмет на Община Добричка


              ОТНОСНО: Актуализация на годишната програма за управление и разпореждане с общинско имущество за 2026г.  и отдаване под наем на терен с площ 13,5 кв.м за монтаж на слънцезащитно съоръжение /навес/ в с. Бранище 


УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

В община Добричка е постъпила молба от Ивелин Андреев Паскалев, управител на „Калиопа 05“ ООД с вх. рег. № ВхК-4103 от 21.07.2026г. за съгласие за поставяне на слънцезащитно съоръжение /навес/ с площ 13,5 кв.м към търговски обект, върху тротоарното пространство на улица „Първа“ в с. Бранище. Заявителят е собственик на сграда - търговски обект с идентификатор 06104. 501.41.1 по КККР на с. Бранище, общ. Добричка, /построена в УПИ XIX-41, кв.8 по регулационния план на селото/, съгласно документ за собственост - нотариален акт за покупко - продажба на недвижими имоти, вписан с Акт № 166, том XXI, дело № 3918/2022г. вх. рег. № 8099/16.09.2022г. на СВп - Добрич при АВп.  
[bookmark: _GoBack]Слънцезащитните съоръжения са елементи на градското обзавеждане – и попадат в хипотезата на чл.1, ал.4 от Наредба № 20 за реда и условията за поставяне на временни преместваеми съоръжения, елементи на градското обзавеждане и рекламно-информационните елементи на община Добричка. Съгласно чл. 7 от същата Наредба, с цел подпомагане на дейността на „Калиопа 05“ ООД, собственик на търговската сграда в съседство, както и единствен магазин за хранителни стоки на територията на с. Бранище, се предвижда същото да се постави върху тротоарното пространство на ул. „Първа“ - публична общинска собственост, съвпадаща с Републикански път II-71. Съгласно извадка от подробния устройствен план – план за регулация на с. Бранище, одобрен със Заповед № 409/07.10.1988г., обхватът на намерението касае тротоарното пространство пред сградата на заявителя. Съгласно чл. 2, ал. 2 от Наредба за специално ползване на пътищата за участъците от републиканските пътища, които са елемент на уличната мрежа в населените места и селищните образувания по смисъла на чл. 76, ал. 2 от Закона за устройство на територията, наредбата се прилага само по отношение на обхвата на платното за движение. Съгласно чл. 48, т.2, буква „б“ от Правилника за прилагане на Закона за пътищата, организирането на дейностите по поддържане на пътищата в обхвата на тротоарните пространства е поверено на съответната община. 
Изготвена е схема за поставяне, съгласно чл.8 от Наредба № 20 за реда и условията за поставяне на временни преместваеми съоръжения, елементи на градското обзавеждане и рекламно-информационните елементи на община Добричка, съобразена с актуалното състояние и действащия Подробен устройствен план на с. Бранище, одобрен  със Заповед № 409/07.10.1988г. С искането не се възпрепятства и не се засяга пътното платно за движение.
Представено е положително становище от Кмета на с. Бранище с вх. рег. № ВхК-Е-1889/04.08.2026г. за поставянето на слънцезащитното съоръжението.  
Теренът не е предвиден за отдаване под наем в Годишната програма за управление и разпореждане с общинско имущество за 2026г., приета с Решение № 555/28.01.2026г. на Добрички общински съвет.
С оглед гореизложеното, предлагам Добрички общински съвет да приеме следното, 
                  											
								                    ПРОЕКТ:

                                                            Р Е Ш Е Н И Е:

I. На основание чл.21, ал.1, т.8 от ЗМСМА чл.8, ал.9 от Закона за общинската собственост, във връзка с чл.5, ал.1 от Наредба №4 за реда за придобиване, управление и разпореждане с общинско имущество на Добрички общински съвет, Добрички общински съвет дава съгласие да бъде актуализирана Програмата за управление и разпореждане с общинско имущество за 2026г., приета с Решение №№ 555/28.01.2026г., както следва: 
В т. В т.1.9 Имоти – сгради, помещения и терени за отдаване под наем за срок от 5 /пет/ години:
- с. Бранище, общ. Добричка - Терен за монтаж на слънцезащитно съоръжение /навес/ с площ 13,5 кв.м към търговски обект, върху тротоар - публична общинска собственост, съгласно приложената схема за поставяне.
Очакваният приход е в размер на 8,24 евро /осем евро и 24 евроцента/ на месец без вкл. ДДС, определен съгласно Приложение №1, т. I от Наредба № 4 на Добрички общински съвет.
На основание чл. 8, ал. 10 от Закона за общинската собственост, настоящото решение да се публикува на интернет страницата на общината и на информационното табло в сградата на община Добричка в 14 /четиринадесет/ дневен срок от приемането на решението.
II. На основание чл. 21, ал. 1, т. 8 от Законa за местното самоуправление и местната администрация, чл. 8, ал. 2 от Закона за общинската собственост и чл. 24, ал. 1 от Наредба № 4 за реда за придобиване, управление и разпореждане с общинското имущество на Добрички общински съвет, Добрички общински съвет определя за отдаване под наем чрез публичен търг с тайно наддаване, проведен по реда и условията на същата Наредба, за срок от 5 /пет/ години, както следва:
- Имоти – сгради, помещения и терени за отдаване под наем за срок от 5 /пет/ години: с. Бранище, общ. Добричка - терен за монтаж на слънцезащитно съоръжение /навес/ с площ 13,5 кв.м към търговски обект, върху тротоар - публична общинска собственост, съгласно приложената схема за поставяне.
Определя началната месечна тръжна цена, съгласно Приложение №1 към Към Наредба №4 на Добрички общински съвет в размер на 0,61 евро на квадратен метър без ДДС.
III. Съгласно чл. 52, ал. 5, т. 2 от Закона за местното самоуправление и местната администрация, 30 /тридесет/ на сто от постъпленията от наем на имота, да се използват за изпълнение на дейности от местно значение в с. Бранище общ. Добричка.
IV. Възлага на Кмета на община Добричка, последващите законови действия.

Приложение към докладната записка:
· Копие от молба от Ивелин Андреев Паскалев, управител на „Калиопа 05“ ООД с вх. рег. № ВхК-4103 от 21.07.2026г.
· Копе от нотариален акт за собственост на търговски обект;
· Копие от Докладна записка от Кмета на с. Бранище с вх. рег. № ВхК-Е-1889 от 04.08.2026г.;
· Копие от Извадка от ПУП;
· Копие от схема на разположение на съобъжението на терен. 


ВНОСИТЕЛ:
СОНЯ ГЕОРГИЕВА
Кмет на община Добричка

Съгласували:
Иван Пейчев
Зам.- кмет УТСОСПООС
Дата:
Арх. Даниела Георгиева    
Гл. архитект                                                           	    
ИД Директор дирекция УТСОСПООС				    
Дата:								
Мария Димитрова						
Началник отдел ОСЕ						
Дата: 
Адв. ……………………..
Юрист при Общината
Дата:								
Изготвил:
Валентина Колева
Ст. специалист ОСИ
Дата 

